****

Európska únia

Európsky fond regionálneho

rozvoja

**Metodický pokyn CKO č. 10**

**verzia 4**

**Programové obdobie 2014 – 2020**

|  |  |
| --- | --- |
| **Vec:** | **Metodický pokyn k obsahu informácie o realizovaní operačného programu** |
| **Určené pre:** | Riadiace orgány  Programy EÚS, ktorých RO sa nachádzajú na území SR |
| **Na vedomie:** | Certifikačný orgán  Orgán auditu |
| **Vydáva:** | Centrálny koordinačný orgán  Ministerstvo investícií, regionálneho rozvoja a informatizácie Slovenskej republiky v súlade s kapitolou 1.2, ods. 3, písm. b) Systému riadenia európskych štrukturálnych a investičných fondov |
| **Záväznosť:** | Metodický pokyn má záväzný charakter v celom rozsahu, ak v jeho texte nie je pri konkrétnom ustanovení uvedené inak. |
| **Počet príloh:** | 1 |
| **Dátum vydania:** | 30.10.2020 |
| **Dátum účinnosti:** | 31.10.2020 |
| **Schválil:** | JUDr. Denisa Žiláková  generálna riaditeľka sekcie centrálny koordinačný orgán |

Obsah

[1 Úvod 1](#_Toc492391649)

[2 Informácia o realizovaní operačného programu 1](#_Toc492391650)

[3 Prílohy 4](#_Toc492391651)

1 Úvod

V súlade s ustanoveniami § 6 ods. 2 písm. e) zákona č. 292/2014 Z. z. o príspevku poskytovanom z európskych štrukturálnych a investičných fondov (ďalej len „EŠIF“) a o zmene a doplnení niektorých zákonov v znení neskorších predpisov Centrálny koordinačný orgán (ďalej len „CKO“) monitoruje a hodnotí výsledky implementácie EŠIF.

Monitorovanie stavu a pokroku v plnení cieľov pri realizovaní operačných programov v rámci EŠIF (v zmysle kapitoly 4.1, ods. 4 Systému riadenia EŠIF) sa vykonáva na projektovej, programovej a národnej úrovni agregovaním údajov v rôznych správach a informáciách. Jedným z nástrojov monitorovania na programovej úrovni je Informácia o realizovaní operačného programu (ďalej len „informácia“), ktorá je prílohou č.1 tohto metodického pokynu.

Povinnosť vypracovať uvedenú informáciu vyplýva zo Systému riadenia EŠIF, časť 4.1.2.5 s cieľom vytvoriť efektívny systém monitorovania operačného programu.

Operačným programom sa pre účely tohto metodického pokynu rozumie aj Program rozvoja vidieka SR 2014 – 2020 a programy v rámci cieľa Európskej územnej spolupráce, ktorých RO sa nachádza na území SR, vrátane programu PS INTERACT III.

Cieľom metodického pokynu je stanoviť jednotný obsah a záväznú štruktúru informácie.

2 Informácia o realizovaní operačného programu

Informácia predstavuje jeden z čiastkových výstupov pravidelného monitorovania implementácie operačného programu. Účelom materiálu je poskytnúť základné informácie o aktuálnom stave implementácie príslušného operačného programu, aktivitách riadiaceho orgánu/sprostredkovateľského orgánu (ďalej len „RO/SO“) a identifikovaných problémoch, závažných rizikách a prijatých opatreniach na odstránenie nežiaduceho stavu. Materiál slúži ako podklad pre efektívne riadenie operačných programov z centrálnej úrovne, prostredníctvom ktorého je možné na základe identifikovaných problémov eliminovať negatívne dopady, ktoré by mali vplyv na plnenie finančných a vecných cieľov operačných programov.

RO predkladá informáciu v štandardizovanom formáte, formou prílohy č. 1  k tomuto metodickému pokynu.

Informácia obsahuje[[1]](#footnote-2) nasledovné oblasti poskytnutých údajov:

1. stručný popis jednotlivých prioritných osí, identifikácia rizík a problémov v implementácii a prijaté opatrenia na ich odstránenie;
2. uskutočnené stretnutia a závery/úlohy stretnutí RO/SO, orgánov zapojených do implementácie EŠIF, relevantných partnerov, zástupcov EK a JASPERS;
3. informácie o vládnych auditoch, auditoch EK a EDA;

RO je povinný najneskôr do 5. kalendárneho dňa nasledujúceho mesiaca zaslať CKO informáciu v štandardizovanom formáte s údajmi za predchádzajúci kalendárny mesiac, v elektronickej forme na adresu [monitorovanie.cko@vicepremier.gov.sk](mailto:monitorovanie.cko@vicepremier.gov.sk).[[2]](#footnote-3)

Prvá informácia sa predkladá CKO za marec 2015, resp. za nasledujúci mesiac od prijatia programu v prípade, ak k 01. 03. 2015 nebol program schválený Európskou komisiou.

Celková zodpovednosť za vypracovanú informáciu je v kompetencii RO.

3 Prílohy

Príloha č. 1: Informácia o realizovaní OP

1. RO zasiela informáciu v tejto štruktúre, v zmysle verzie 4, od informácie za november 2020. [↑](#footnote-ref-2)
2. PS INTERACT III, vzhľadom na špecifický charakter tohto programu, zasiela predmetné informácie každé tri mesiace, najneskôr do 5. kalendárneho dňa nasledujúceho štvrťroka. [↑](#footnote-ref-3)